cyanic-selkie/wikianc huggingface dataset:
Natsi-Saksan ydinohjelma
Koejärjestelyt
Saksassa tutkijat oli jaettu kolmeen ryhmään, jotka suorittivat erillisiä kokeita: ryhmät nimettiin kaupungin mukaan Berlin (B), Gottow (G) ja Leipzig (L). Werner Heisenbergin johtama Berliinin koe siirrettiin Haigerlochin kylään, jossa ryhmä suoritti B-VIII -kokeen. Kokeessa 664 uraanikuutiota roikkui lentokonekaapelista, jotka oli upotettu raskaaseen veteen grafiittiseinän ympäröimänä. Järjestely ei ollut riittävä jatkuvaan ketjureaktioon, mutta olisi voinut toimia 50% suuremmalla määrällä uraanikuutioita. Kurt Diebnerin Gottowin ryhmässä käyttämät samanlaiset kuutiot olisivat riittäneet saavuttamaan kriittisyyden B-VIII -reaktorissa. Heisenberg hautasi kokeessa käytetyt uraanikuutiot pellolle, josta liittoutuneet kaivoivat ne esiin.
Rainer Stenius
Stenius kuoli Espoossa 71 vuoden iässä 2014. Hän oli ollut kuolleena 50 vuorokautta, kun hänet löydettiin kotoaan. Hänen hautansa oli vuosia ilman kiveä. Vuonna 2018 Risto Ankio ja muut Steniuksen vanhat urheilutoverit hankkivat haudalle kiven.
Mennään bussilla
Suosio
Syksyllä 1971 Mennään bussilla oli Katso-lehden lukijaäänestyksessä toiseksi suosituin televisio-ohjelma Naapurilähiön jälkeen. Katsojia se sai Suomessa yli kaksi miljoonaa.
Lalitpur (Lalitpur)
Lalitpur, usein Pataniksi kutsuttu kaupunki Nepalin Lalitpurin piirikunnassa, Bagmatin vyöhykkeellä.
Michelle Barrett
Barrett aloitti mallin työt 15-vuotiaana ja siirtyi pornografiaan 19-vuotiaana esiintyen miestenlehdissä, kuten Hustlerissa, Mayfairissa, Men Onlyssa sekä Playboyssa. Hän toimii yhä mallina, mutta nykyään hänen valokuvansa julkaistaan enimmikseen internetissä. Hän on työskennellyt useiden tunnettujen valokuvaajien, kuten Suze Randallin, kanssa.
Lohkovaalitapa
Lohkovaalitavan eduksi nähdään toimivien ja ammattitaidoiltaan kyvykkäiden johtokuntien sekä ryhmien muodostusmahdollisuus, joilla on henkilökemian yms. vuoksi keskenään laajat yhteistyömahdollisuudet, kun ehdokkaiden arviointiprosessi on siirtynyt vaalitilanteesta ehdokaslistan muodostamiseen. Näin helpommin saavutetaan tilanne, missä johtokuntien ja hallitusten jäsenet ovat edustamassa kykyjään ja osaamistaan eivätkä ole sidosryhmiensä tahdon eikä omaisuuden edustajia. Lohkovaalitapaa käytetään maailmalla paljon pankki- ja vakuutusalan johtokuntien valintatapana, mutta se on myös kansainvälisesti vihreän liikkeen ja vaihtoehtoliikkeiden ryhmittymissä laajasti käytössä.
Banksy
Banksy (s. 1978 tai 1974 Bristol ) on kansainvälisesti tunnettu, anonyyminä esiintyvä englantilainen taiteilija, joka on tehnyt graffiteja, maalauksia, installaatioita ja piirustuksia sekä yhdistänyt töitään erilaisiin provosoiviin tempauksiin.
Graffititekniikka
Banksyn käyttämiä menetelmiä ei tiedetä varmasti, mutta koska hänen työnsä jälki on varsin hienostunutta ja tarkkaa, on luultavaa, että hän tekee sapluunansa tietokoneella. Banksy on itse kertonut käyttävänsä sitä tekniikkaa mikä hänelle milloinkin sattuu parhaiten sopimaan ja että toisinaan se tarkoittaa viiksien piirtämistä mainostaulun tytölle, toisinaan taas päiväkausien hikoilua mutkikkaan piirtämisen vuoksi. Kuitenkin tehokkuus on hänen mukaansa kaiken avain.
Opmeer
Opmeer on kunta sekä kaupunki Alankomaissa, Pohjois-Hollannin maakunnassa, Länsi-Frieslandin alueella. Sen pinta-ala on 41,68 km² (josta vettä 0,31 km²). Kunnan asukasluku oli syyskuun 2009 lopussa 11 368.
Antonio Saca
Hänen perheensä juuret ovat Palestiinassa, josta hänen vanhempansa muuttivat El Salvadoriin 1900-luvun alkupuolella. Poliittisen uransa lisäksi hän on liikemies ja radiotoimittaja.
Saca tuomittiin syyskuussa 2018 kymmenen vuoden vankeuteen kavalluksesta ja rahanpesusta. Hän oli tuomion mukaan kavaltanut valtion varoja 300 miljoonaa dollaria. Rahat menivät hänelle itselleen ja hänen entiselle puolueelleen Arenalle.
Orion (mytologia)
Orionin saapui Khioksen saarelle, jossa hän ihastui Oinopionin tyttäreen – tai puolisoon – Meropeen. Toiset versiot esittävät asian sitten, että Orion yritti humalapäissään vietellä Meropen, mutta lopulta päätyneen makaamaan tämän väkisin. Hänen nukahdettuaan Oinopion kosti tyttärensä kohtalon puhkaisemalla Orionin silmät ja karkottamalla hänet pois saarelta. Toiset runoilijat kertoivat Orionin pyytäneen Meropen – tai Aeron – kättä, ja ehdoksi tälle Oinopion asetti saaren villipetojen hävittämisen. Vaikka Orion näin tekikin, Oinopion inhoten ajatustakin Orionista hänen tyttärensä aviomiehenä vain lykkäsi aina uudelleen hääpäivää eteenpäin. Eräänä päivänä Orion humaltuneena yritti ottaa Meropen väkisin, jolloin Oinopion hyökkäsi hänen kimppuunsa ja sokaisi hänet palavalla oksalla.
Atlantropa
Suunnitelma oli utopistinen ja epärealistinen, eikä ympäristövaikutuksia otettu juurikaan huomioon. Suunnitelma herätti kuitenkin runsaasti kiinnostusta, mutta erityisesti Välimerenmaissa sitä vastustettiin, koska vedenpinnan laskeminen olisi johtanut satamakaupunkien uudelleenrakentamiseen ja veden pilaantumiseen. Natsit vastustivat suunnitelmaa, koska se oli liian rauhanomainen ja tekivät aiheesta jopa propagandafilmin. Sodan jälkeen suunnitelma sai uutta tulta, ja Sörgel perusti erityisen Atlantropa-yliopiston viemään hanketta eteenpäin. Yliopisto jatkoi toimintaansa vielä Sörgelin kuoleman jälkeenkin, mutta 1950-luvun lopulla suunnitelma haudattiin lopullisesti. Eräänä syynä suunnitelman hautautumiseen oli se, että sodan jälkeen teknologisia ponnisteluja suunnattiin ydinenergian kehittämiseen ja sen rauhanomaiseen käyttöön.
Alvin ja pikkuoravat
Aiheesta muualla
Alvin Show アルビンとチップマンクス
Francisco Franco
Kuolema
Francon kuoleman jälkeen Yhdysvaltain entinen presidentti Richard Nixon ylisti häntä Yhdysvaltain hyväksi ystäväksi. Ulkomaiden osanotto varsinaisiin hautajaisiin jäi Espanjan eristyneestä asemasta johtuen vähäiseksi. Chilen Augusto Pinochet, Bolivian Hugo Banzer, Monacon ruhtinas Rainier ja Jordanian kuningas Hussein olivat harvoja paikalle saapuneita valtionpäämiehiä.
Rautaesiripun toisella puolella puheet ja kirjoitukset olivat täysin toisen sävyisiä. Neuvostoliiton uutistoimiston TASSin Madridin-kirjeenvaihtaja kommentoi Francon kuolemaa lakonisesti: "Diktaattori Franco kuoli tänään täällä. Hän tuli valtaan 1939 fasistisen kapinan seurauksena." Neuvostoliiton hallituksen äänenkannattaja Izvestija meni pitemmälle kirjoituksessaan, jonka mukaan Francon tie valtaan oli "päällystetty sadoillatuhansilla ruumiilla". Moskovassa maanpaossa eläneet espanjalaiset kommunistit iloitsivat avoimesti Francon kuolemasta.
Finlandia-ajo
Historia
Vuoteen 1990 asti kilpailu ajettiin syyskuussa. Vuodesta 1993 lähtien se on ajettu suoraan loppukilpailuna ilman karsintalähtöjä.
Mel Gibson
1980-luku: Uran alkutaival
Vuonna 1989 Gibsonille tarjottiin sarjakuvahahmo Batmanin roolia Tim Burtonin ohjaamaan Batman-elokuvaan, jonka toiseksi tähdeksi oli kiinnitetty jo elokuvan konna Jokeria näytellyt Jack Nicholson. Gibson kieltäytyi, ja roolia tarjottiin sittemmin muun muassa Alec Baldwinille, Tom Cruiselle ja Bruce Willisille ennen kuin Michael Keaton palkattiin päärooliin Nicholsonin rinnalle.
Rafael López Gutiérrez
López Gutiérrez syntyi 1855, ja hänen vanhempansa olivat Juan López Gutiérrez ja Soledad Gutiérrez López. Hän oli naimisissa Ana Lagosin kanssa.
Helmikuussa alkanut sisällissota kesti huhtikuulle asti, mutta López Gutiérrez kuoli ennen sodan päättymistä. Hän kuoli marraskuussa 1924.
Inkeri
Ruotsin vallan aika
Ruptuurisodan jälkeen erityisesti Inkerin superintendentin Johannes Gezelius nuoremman aikoina 1681-1689 inkeroisia ja karjalaisia alettiin voimakkaasti käännyttää luterilaisuuteen. 1600-luvun lopulla 75 prosenttia Inkerin asukkaista oli jo luterilaisia suomalaisia.
Sota jakaa Inkerinmaan kahtia
Toisen maailmansodan aikana saksalaisten valtaamalla alueella suomenkieliset koulut ja kirkollinen elämä olivat sallittuja. Elämä miehittäjän komennossa oli kuitenkin niukkaa, ankaraa ja täynnä nöyryytyksiä. Inkeriläisalueilla ei miehitysaikana varsinaisesti ollut vastarintaliikettä. Venäläisillä seuduilla partisaaniliikettä taas tuettiin, mikä johti siellä lukuisiin siviilien joukkomurhiin. Suomen kanssa liitossa olevat miehittäjät kohtelivat inkeriläisiä lievemmin kuin venäläisiä, mikä lopulta sekin vain yllytti sodanjälkeistä valtaväestön katkeruutta. Miehitysaikana kehittyi nopeasti ankara ruokapula. Se johti rintaman lähellä suoranaiseen nälänhätään, mikä vaati lopulta tekemään nopeita ratkaisuja nälkäkatastrofin välttämiseksi.
Sodan jälkeen
Vuonna 1947 säädettiin salainen asetus, jolla kiellettiin inkeriläisten asuminen Leningradin lähimaillakaan. Tämä merkitsi lähes kaikkien Inkeriin palanneiden karkottamista. Palaaminen Leningradin lähistölle kävi mahdolliseksi vasta Stalinin vuonna 1953 tapahtuneen kuoleman jälkeen, kun lakeja lievennettiin. Seuraavalla vuosikymmenellä asettumista Inkeriin ruvettiin jälleen rajoittamaan. Monet olivat jo kuitenkin ehtineet asettua uusille paikkakunnille. Suurehkot inkeriläisyhteisöt muodostuivat Viroon ja Karjalan Tasavaltaan. Tällä tavoin inkeriläisistä tuli lähes kaikkialla Inkerinmaalla vähemmistö venäläisten siirtolaisten ja vanhojen venäläisasukkaiden joukossa. Enemmistön inkeriläiset ovat 1900-luvun jälkipuoliskolla muodostaneet vain paikoitellen Länsi-Inkerissä ja parissa Keski-Inkerin pikkukylässä.
Kansalliset symbolit
pienoiskuva|Inkerin liput liehuvat laulujuhlilla Virossa Inkerin lippu on skandinaavinen ristilippu, jossa keltaisella pohjalla on punainen risti ja sen päällä sininen päällike. Lippu oli alkuaan Inkerin rykmentin lippu, mutta inkeriläiset itse omaksuivat sen nopeasti kansallislipukseen. Neuvostoliitossa sen ja muiden kansallisten symbolien käyttö oli ankarasti kielletty.
Inkerin suomalaismurteet
Inkerissä puhuttuja kaakkoismurteita ehdittiin tutkia tuskin lainkaan ennen 1930-luvun karkotuksia ja toista maailmansotaa. Sodan jälkeen suomalaiset kielitieteilijät tutkivat länteen paenneiden inkeriläisten murteita. Suomalaisia tutkijoita olivat muun muassa Robert Nirvi ja Pertti Virtaranta. Neuvostoliittolaisista tutkijoista virolaiset taas keskittyivät lähinnä Länsi-Inkeriin. Leningradin yliopistossa valmistui myös inkeriläismurteita käsitteleviä opinnäytteitä. Petroskoissa toimineiden inkeriläisten kielitieteilijöiden keskuudessa virisi jo 1950-luvulla suuri sanakirjahanke, jonka valmistuminen kuitenkin rahoituksen ehdyttyä lykkäytyi vuosikymmeniksi. Vasta 2000-luvulla saatiin painettua Vuoleen ja Toksovan murteiden pohjalta koottu Pohjois-Inkerin murteiden sanakirja. Hyvin edustava murrenäytekokoelma on Venäjällä asuvien inkeriläisten puheesta koottu, Maria Mullosen toimittama Elettiinpä ennen Inkeris.
Myyty maa
Myyty maa on Seppo Heikkisen maaliskuussa 2007 julkaistu romaani, jonka julkaisi Kustannusosakeyhtiö Tammi.
Myyty maa on kertomus lähitulevaisuuden Suomesta. Samalla se on myös Lapista Etelä-Suomeen muuttaneen Kärkkäisen perheen sukutarina.
Grigol Robakidze
Toisen maailmansodan aikana Robakidze osallistui oikeistolaisten, isänmaallisten maanpakolaisjärjestöjen kuten Georgian itsenäisyyden komitean (vuonna 1941), Georgian traditionalistien unionin ja Tetri Giorgin toimintaan. Sodan jälkeen Robakidzen useiden Benito Mussolinia ja Adolf Hitlerä käsittelevien teosten uskottiin suosivan kansallissosialismia. Robakidze itse kiisti väitteen, muttei kyennyt enää nousemaan kuuluisaksi lännessä, kun taas Neuvostoliitossa kaikki hänen teoksensa tuhottiin eikä hänen nimeäkään mainittu juuri lainkaan, muutoin kuin ehkä ideologisena syntipukkina.
HMS John Ericsson (1865)
Palvelus
Alus palasi 21. kesäkuuta 1895 palvelukseen päällikkönään Bretzner. Sen tilapäisenä päällikkönä palveli Juel 19.–23. elokuuta. Alus palasi ankkuripaikalleen 7. lokakuuta, missä se vietti talven. Alus osallistui tämän jälkeen purjehduksiin vuosittain vuoteen 1901 saakka.
Yaogan 1
Yaogan 1 on Kiinan kansantasavallan ensimmäinen kaukokartoitussatelliitti, joka on tehty luonnonkatastrofien ennakoimista varten. Läntiset asevoimat ovat nimenneet sen Jian Bing-5:ksi (JB-5), koska satelliitti on valmistettu kansanarmeijan omistamilla tehtailla.
Sarja satelliitteja
Yaogan 4 laukaistiin 1. joulukuuta 2008.
Katie Melua
Singlet
Call Off the Search: Piece by Piece: The House:
Ross Perot
thumb|Ross Perot vuonna 1986. Henry Ross Perot (synt. Henry Ray Perot; 27. kesäkuuta 1930 Texarkana, Texas – 9. heinäkuuta 2019 Dallas, Texas) oli yhdysvaltalainen miljardööri ja liikemies. Perot tunnetaan parhaiten presidenttiehdokkuuksistaan. Hän pyrki Yhdysvaltojen presidentiksi vuoden 1992 vaaleissa sitoutumattona sekä vuoden 1996 vaaleissa perustamansa reformipuolueen ehdokkaana. Perot sai vuonna 1992 lähes 19 % ja 1996 vielä 9 % äänistä, mutta ei kummallakaan kerralla yhtään valitsijamiesääntä.
Homologia
Kategorinen näkökulma
Singulaarinen homologia on siten funktori topologisen avaruuksien kategoriasta Abelin moduulien kategoriaan. Jos on ketju jossain topologisessa avaruudessa X, ja f:X\to Y on jatkuva kuvaus, niin summa  on ketju Y:ssä. Näin f:stä tule homomorfismi.
Art of Noise
Art of Noisen menestynein single on yhdessä Tom Jonesin kanssa vuonna 1988 julkaistu Prince-cover ”Kiss”.
Lalli Leipäjuusto
Hahmo
Epäonnistuttuaan turhan usein pääsemään eroon Prätkähiiristä hänen päällikkönsä Camembert alensi Leipäjuuston ja pakotti hänet elämään Maassa loppuelämänsä. Leipäjuusto ihmetteli mitä tekisi elämällään hän joutui Nuikin kanssa Monttupomon orjaksi pudottuaan vahingossa hänen kuoppaansa. Vuosien jälkeen hän kohtasi uudelleen Prätkähiiret kuopassa, jonne Moto oli houkuteltu. Leipäjuusto yritti käyttää Motoa hyväkseen karatakseen Monttupomon orjuudesta.
Avantgarde-jazz
Avantgarde kuitenkin vaikutti paljon muuhun jazzin. Jopa valtavirran edustajat ottivat siitä selkeitä vaikutteita, ja varsinkin varhaisen fuusion edustajille avantgarde oli selkeä inspiraation lähde. Tämän voi kuulla tunnetuimmilla fuusio-levyillä, joista Miles Davisin Bitches Brew sekä Weather Reportin ja Herbie Hancockin 1970-luvun ensimmäisten vuosien levyt sisältävät osin musiikkia, jota voisi pitää sähköisenä avantgarde-jazzina. Pianisti Chick Corea jopa Davisin yhtyeen jätettyään perusti täysverisen avantgarde-jazz yhtyeen nimeltä Circle, mutta siirtyi pian takaisin fuusioon. Myöhemmän fuusion edustajista esimerkiksi David Torn on omaksunut paljon avantgarde -vaikutteita.
Luettelo shakkiavauksista
Avopelit (C20-C99)
Avopelit ovat avauksia, joita luonnehtivat siirrot 1.e4 e5. Avopelit ovat ECO-koodistolla sijoilla C20-C99. Avopeleistä merkittävin on espanjalainen peli.
Tswanan kieli
Puhujamäärät ja asema
Tswanalla arvioidaan olevan 4,5 miljoonaa puhujaa. Suurin osa, noin 3,4 miljoonaa ihmistä, puhujista asuu Etelä-Afrikassa, maan pohjoisosissa Botswanan rajalla. Tswanan puhujia on myös jonkin verran Zimbabwessa (29 400 puhujaa) ja Namibiassa (n. 12 300 puhujaa).
Orion (tähdistö)
Orionidit
Säännöllisesti vuosittain tähdenlentoja aiheuttavan Orionidien meteoriparven radiantti eli säteilypiste sijaitsee Orionin tähdistön suunnalla, Betelgeuzen ja Kaksosten Alhena-tähden välissä. Parven maksimiajankohta on noin 21. lokakuuta, ja kyseisiä meteoreja on mahdollista nähdä lokakuun alusta marraskuun alkupuolelle. Tiheimpinä aikoina niitä voi näkyä toistakymmentä tunnin aikana tai joskus jopa paljon enemmänkin. Parvi liittyy Halleyn komeettaan.
Kreikkalaisessa tarustossa
Erään tarinan mukaan Orion oli ryöstänyt aamuruskon jumalatar Eoksen puolisokseen, minkä seurauksena mustasukkainen metsästyksen jumalatar Artemis surmaa Orionin. Toisessa tarinassa Orion oli väittänyt, ettei mikään maapallolla elävistä eläimistä pystyisi tätä voittamaan, minkä johdosta alkujumala Gaia lähetti skorpionin surmaamaan Orionin myrkyllisellä pistoksella. Tarinasta on olemassa myös versio, jossa skorpionin lähettäjä oli Artemis.
Krasnojarskin aluepiiri
Maantiede
Krasnojarskin aluepiirissä sijaitsee useita merkittäviä luonnonsuojelualueita.
Historia
Kenraali Aleksandr Lebed valittiin aluepiirin kuvernööriksi 1998, mutta hän kuoli helikopteriturmassa 2002.
Väestö
Vuoden 2010 väestönlaskennan mukaan aluepiirin suurimmat, yli 50 tuhannen asukkaan kaupungit olivat Krasnojarsk (973 826 as.), Norilsk (175 365 as.), Atšinsk (109 155 as.), Kansk (94 226 as.), Železnogorsk (84 795 as.), Minusinsk (71 170 as.), Zelenogorsk (66 056 as.), Lesosibirsk (61 139 as.) ja Nazarovo (52 817 as.). Joulukuussa 2012 uutisoitiin Krasnojarskin ylittäneen miljoonan asukkaan rajan.
Kontra
Kontra oli 1970-luvun lopulla toiminut suomalainen rock-yhtye, jonka johtohahmona ja laulusolistina oli Mauri ”Moog” Konttinen. Provosoivasta lavaesiintymisestään tunnetun yhtyeen ensimmäinen single oli versio alun perin Mari Laurilan lastenlaulusta ”Aja hiljaa isi”. Yhtyeen tunnetuin kappale on vuonna 1978 julkaistu ”Jerry Cotton” (alun perin The Kinksin ”Jack the Idiot Dunce”). 2000-luvulla Kontra on esiintynyt satunnaisesti myös nimellä Trakon.
Risto Alapuro
Ura
Vuosina 1967–1968 Alapuro työskenteli Uuden Suomen ulkomaanosaston toimittajana, 1968–1973 Helsingin yliopiston tutkijana ja 1974–1975 sosiologian vs. apulaisprofessorina. Vuonna 1975 Alapuro oli Suomen Akatemian nuorempi tutkija ja vuosina 1976–1980 vanhempi tutkija. Vuosina 1981 ja 1984 Alapuro oli Helsingin yliopistossa vs. assistenttina ja 1983–1984 vs. yliassistenttina.
Horna / Behexen
Hornan ja Behexenin split EP:n julkaisi ensimmäisen kerran Grievantee Productions vinyylinä vuonna 2004. Teoksesta tuotettiin 500 kopiota. Vuotta myöhemmin Autistiartili Records julkaisi teoksesta CD-version, josta otettiin tuhannen kappaleen painos. Vuonna 2007 Debemur Morti Productions teki CD-versiosta uudelleen julkaisun uusin kansin.
Nacala
Vuonna 2007 Nacalassa oli noin 208 000 asukasta. Se on Mosambikin kuudenneksi suurin kaupunki. Nacalan ystävyyskaupunki on Kemi.
Mafia (videopeli)
Juoni
Tommyn saapuessa baariin Salieri kertoo hänen henkivartijansa Carlon olevan kuumeessa. Tommy vie Salierin Pepen ravintolaan lounaalle, jossa he joutuvat Morellon miesten hyökkäyksen kohteeksi. Morellon miehet tuhoavat ravintolan, mutta Tommy tappaa heidät. Salieri kertoo Carlon olleen ainoa, joka tiesi heidän menevän ravintolaan. Tommy ja Salieri menevät Carlon talolle ja Tommy tappaa hänet. Salierin salamurhayritys tarkoittaa Morellon aloittaneen täyden mafiasodan Salieria vastaan. Tommy alkaa tappaa Morellon pääjäseniä, kunnes jäljellä on Morello itse. Salierin käskystä Tommy, Paulie ja Sam tappavat epätoivoisesti pakenevan Morellon. Morellon organisaation hajottua Salierin mafia hallitsee koko kaupungin alamaailmaa.
Varkauden seutukunta
Varkauden seutukunta on yksi Suomen seutukunnista. Se sijaitsee Pohjois-Savon maakunnassa. Siihen kuuluu kolme kuntaa, ja Euroopan unionin alueluokitus­järjestelmässä sen LAU 1 (NUTS 4) -numero on 114.
Panarion
Historia ja merkitys
Teos on edelleen merkittävä lähde varhaisten harhaoppien tuntemisen kannalta, ja merkittävä lähde muun muassa juutalaiskristillisiin evankeliumeihin, kuten Ebioniittien evankeliumiin ja Heprealaisten evankeliumiin. Kaikissa tapauksissa Epifanioksen nimeämät lahkot eivät kuitenkaan välttämättä ole mitään organisoituneita, nimeltä tunnettuja lahkoja, vaan Epifanios on keksinyt itse nimitykset tunnistamilleen opeille tai teologisille virtauksille.
Sisältö
Epifanioksen teos käsittää kolme kirjaa. Sisällöltään teosta voidaan pitää eräänlaisena harhaoppien ja niiden kumoamisen ensyklopediana. Teos käsittelee yhteensä 80 eri lahkoa ja filosofiaa alkaen Aadamista ja päättyen 300-luvun lopulle, esittelee niiden historiat ja kumoaa niiden opit.
Osat
Osan I aiheena ovat kristinuskoa edeltävältä ajalta sekä antiikin kreikkalaisen ajattelun puolelta barbarismi, skyyttiläisyys, hellenismi, stoalaisuus ja platonismi. Lisäksi aiheena on juutalaisuus sekä sen eri lahkot, mukaan lukien samarialaiset, essealaiset, saddukeukset, kirjanoppineet, farisealaiset, hemerobaptistit, nasarealaiset ja herodiaanit.
Osan VI aiheena ovat audianismi, Foteinos, Markellos Ankyralainen ja markellianismi, semi-areiolaisuus, pneumatomakianismi, Aerios, sekä anhomoijit.
Psychic Academy Aura banshō
Juoni
"Psychic Academy" on koulu, jonne Ai suostuu menemään vanhempiensa painostuksesta. Se on eliittikoulu, joka auttaa oppilaitaan hallitsemaan voimiaan. Ai myös tapaa Psychic Academyssa lapsuudenystävänsä Orinan (koodinimeltään Sara). Matkatessaan kouluun ensimmäisenä päivänään, Ai tapaa Myūn, joka on yksi akatemian oppilaista. Ai saa myös tietää, että hänen omasta isoveljestään Zerosta tulee yksi opettajista.
Andy Summers
Levytyksiä
kappaleet ”Mysteries of The Slow River/Misteries do Rio Lento”, ”I Remember”, ”Crow At Midnight”
Fort Caroline
Ranskalaiset siirtolaiset aloittivat pysyväksi siirtokunnaksi tarkoitetun Fort Carolinen rakentamisen St. Johns -joen etelärannalle kesällä 1564. Siirtokunnan historia jäi kuitenkin lyhytaikaiseksi, sillä samasta alueesta ranskalaisten kanssa kilpailleet espanjalaiset hyökkäsivät siirtokuntaa vastaan syksyllä 1565, valloittivat sen ja surmasivat valtaosan siirtokunnan asukkaista.
Théoden
Théodenin ”elämäkerta”
Vuonna 3014 Théoden sairastui salaperäisesti. Kukaan Rohanissa ei tiennyt, miksi ja mihin Théoden oli sairastunut. Hän joutui turvautumaan neuvonantajaansa Gríma Kärmekieleen. Gríma oli todellisuudessa velho Saruman Valkoisen apuri ja vakooja. Saruman aikoi valloittaa Rohanin. Gríma syötti Théodenille myrkkyjä ja valehteli hänelle. Lopulta Théodenista tuli täysin riippuvainen Grímasta. Hän alkoi kuvitella Éomerin ja muiden komentajiensa olevan kyvyttömiä ja ahneita, vaikka todellisuudessa he olivat uskollisia hänelle.
Aragorn saapui ja Pelennorin kenttien taistelu voitettiin. Théodenin ruumis vietiin kunnianosoituksin Minas Tirithiin ja sitä pidettiin hautaholvissa Sauronin tuhoon saakka. Éomerin pyynnöstä Aragorn antoi luvan haudata Théoden Rohaniin. Théoden haudattiin hautakumpuun Edorasiin, ja kansa suri häntä suuresti.
Ari Moilanen (painonnostaja)
Omalla painonnostourallaan Moilasen parhaat kansainväliset saavutukset olivat maailmancupin 5. tila (1985 Jerevan, Armenia) ja Pohjoismaiden mestaruuskilpailujen pronssimitali (1985 Tanska) sekä kotimaiset saavutukset nuorten SM-kultaa 1978 ja 1979 ja miesten SM-hopeaa 1986 ja 1990. Hänen parhaat tuloksensa ovat 347,5 kg (tempaus 157,5 kg + työntö 190 kg) sarja 110 kg vuonna 1984.
Radeon 7000 -sarja
R100 oli huomattavasti kehittyneempi piiri kuin aiemmat Rage-sarjan piirit, minkä takia uusi Radeon-nimi otettiin käyttöön.
R100n oli tarkoitus olla DirectX8-yhteensopiva ja siinä oli alkelliset pikselivarjostinsuorittimet, mutta Microsoft päättikin vaatia pikselivarjostimelta hiukan laajempaa käskykantaa kuin mitä R100 tuki joten R100n pikselivarjostinta ei DirectX-rajapinnalla voinut ohjelmoida, ja se unohdettiin vähin äänin ja siten R100 jäi DirectX7-tason piiriksi.
Andrea Navarra
pienoiskuva|Andrea Navarra vuonna 2010. Andrea Navarra (s. 25. helmikuuta 1971) on italialainen rallikuljettaja. Navarra voitti rallin EM-sarjan mestaruuden vuonna 1998 sekä Italian rallisarjan mestaruuden vuonna 2004. Hän kilpaili myös rallin MM-sarjan kilpailuissa ja sijoittui neljänneksi Sardinian rallissa 2004.
Giovanni Alfonso Borelli
Elämäkerta
Borelli syntyi vuonna 1608 Napolin kuningaskunnassa siajitsevassa Napoliin kaupungissa. Borellin isä oli espanjalainen jalkaväensotilas Miguel Alonso ja hänen äitinsä oli nimeltään Laura Porello (myös Porelli tai Borelli).
Their Satanic Majesties Request
Työstö
Yhtyeen aiemmat albumit tuottanut Andrew Loog Oldham oli poistunut kuvioista ja albumi on Rolling Stonesin ainoa, jonka se on itse tuottanut. Mick Jagger pitää sitä sen suurimpana heikkoutena.
Levyn työnimenä oli Cosmic Christmas. Vuonna 1998 julkaistiin bootleg-boksi, joka sisältää out-take -kappaleita albumin äänityksistä.
Pervouralsk
Historia
Pervouralsk perustettiin vuonna 1732, kun Demidovien teollisuussuvun rautatehdas aloitti toimintansa alueella. Kaupunkioikeudet se sai vasta vuonna 1933.
Helmi
Helmi syntyy, kun eliön kuoren ja vaipan väliin joutuu vieras hiukkanen, joka häiritsee eliön toimintaa ja jota se alkaa kapseloida vuoroittaisilla aragoniitista tai kalsiitista ja sarveisaineesta koostuvilla kerroksilla. Lopulta tuloksena syntyy pallon tai epäsäännöllisen muotoinen irtohelmi, mikäli se on saanut kehittyä irrallaan kuoresta, tai puolipallon muotoinen kuorikko- eli blisterihelmi, joka on kasvanut kuoreen kiinni. Tietyt makeanveden simpukat tuottavat hyvin epäsäännöllisen muotoisia barokkihelmiä. Luonnossa helmen kehittyminen herneen kokoiseksi voi viedä noin 50 vuotta, ja irrallisen helmen syntyminen on harvinainen tapahtuma.
Nikola Lončar
Maajoukkue
Lončar edusti maajoukkuetasolla Jugoslaviaa, jonka paidassa hän voitti vuoden 1996 olympialaisista hopeaa. EM-kilpailuista hän voitti kultaa vuonna 1997 ja pronssia vuonna 1999. Lončar oli myös mukana voittamassa vuoden 1998 maailmanmestaruutta.
Tammisaaren saariston kansallispuisto
Tammisaaren saariston kansallispuisto sijaitsee Tammisaaren ulkosaaristossa Raaseporissa läntisellä Uudellamaalla. Kansallispuisto on perustettu vuonna 1989, ja sen pinta-ala on 55 km². Kansallispuiston lähtökohtana oli vuonna 1956 perustettu Jussarön luonnonpuisto. Puistoa hallinnoi ja hoitaa Metsähallitus, kuten muitakin Suomen kansallispuistoja.
Pokhara
Erään arvion mukaan kaupungin väestö kasvaa noin 7 % vuodessa.
Juhani Aho
Yksityiselämä
Aho sairastui kurkkumätään ja kuolemaa joudutti aiemmin todettu sydämen laajentuma. Siunaustilaisuus järjestettiin Helsingin Diakonissalaitoksen kappelissa 12. elokuuta 1921. Suomen valtio maksoi Ahon hautajaisista aiheutuneet kulut. Hautajaisista tuli kansallinen surujuhla. Juhani Aho on haudattu Iisalmeen Kustaa Aadolfin kirkon hautausmaalle.
Tapio Heikkilä
Heikkilä pelasi maajoukkuedebyyttinsä 21. toukokuuta 2014 ottelussa Tšekkiä vastaan.
Wojtek Wolski
Wojciech "Wojtek” Wolski (s. 24. helmikuuta 1986 Zabrze, Puola) on puolalaissyntyinen, Kanadan kansalaisuuden omaava ammattilaisjääkiekkoilija, joka siirtyi kesken kauden 2018–2019 KHL-liigan Kunlun Red Starsiin. Pelipaikaltaan isokokoinen Wolski on vasen laitahyökkääjä, joskin vielä juniorivuosinaan hän pelasi pääasiassa keskushyökkääjänä. Wolskin serkku Sebastian Mila on maajoukkuetason jalkapalloilija.
Ura
Kaudella 2011–2012 Wolski pelasi vain yhdeksän ottelua Rangersissa. Hän oli marraskuun alusta tammikuun alkuun sivussa urheilijan tyrän takia. Tammikuun jälkeen Wolski mahtui vain kolme kertaa Rangersin kokoonpanoon. Hänet kaupattiinkin helmikuun lopulla Florida Panthersiin, josta Rangers sai Mike Vernacen ja kolmannen kierroksen varausvuoron vuodelle 2013. Panthersissa hän pelasi 22 ottelua ja teki koko kauden aikana 12 pistettä. Washington Capitals solmi ennen kautta 2012–2013 Wolskin kanssa vuoden sopimuksen. NHL:n työsulun aikana Wolski kävi pelaamassa yhdeksän ottelua Puolan liigan KH Sanokin joukkueessa.
Dimeeri
Orgaanisessa kemiassa
Molekyyliset dimeerit muodostuvat usein kahden identtisen osan reaktiolla esim.: 2A → A–A. Tässä esimerkissä monomeeri ”A” dimerisoituu muodostaen dimeerin ”A–A”.
Tähdistö
Näkyminen
Tähdistöt näkyvät eri tavoin eri leveysasteilla ja vuoden- sekä vuorokaudenaikoina. Leveysaste määrää, mitä tähtiä voi ylipäätään näkyä. Pohjoisnavalla näkyvät vain taivaanpallon pohjoisen pallonpuoliskon tähdet. Etelämmäksi siirrytäessä näkyviin alkaa ajoittain ilmestyä myös eteläisen pallonpuoliskon tähdistöjä, joskus tosin vain niiden pohjoisosia. Suomessa ei koskaan näy 29:ää tähdistöä 88:sta, kuten Etelän ristiä.
Nimeäminen
Tähdistöjä lienee nimetty jo muinaisessa Egyptissä, Babyloniassa ja aikaisemminkin. Pohjoisella pallonpuoliskolla käytetään kreikkalaisilta peräisin olevia tähdistöjen nimiä, jotka merkitsi muistiin tähtitieteilijä ja astrologi Klaudios Ptolemaios, joka eli Aleksandriassa, Egyptissä. Näissä tähdistöissä olivat mukana eläinradan merkit. Renessanssiaikana tähtitieteilijät Johann Bayer ja John Flamsteed antoivat tähdille luettelotunnukset. Juuri ennen Bayeriä tähdistöjä loivat 1500-luvun lopussa Pieter Dirkszoon Keyser ja Frederick de Houtman. Ranskalainen tähtitieteilijä Nicolas Louis de Lacaille nimesi 1700-luvun puolivälin tienoilla monia eteläisen tähtitaivaan tähdistöjä ja jakoi Argo-laivan tähdistön osiin.
Luettelo tähdistöistä
600px|pienoiskuva|vasen|Taivaanpallon kaikki 88 tähdistöä latinalaisine nimineen värikoodattuna tähdistöperheen ja määrittelyvuoden mukaan. Keskellä aaltomainen [[ekliptika eli Auringon näennäinen rata, harmaalla eläinradan tähdistöt.]]
Leon Czolgosz
McKinleyn murha
Anarkisti Gaetano Bresci surmasi Umberto I:n Italiassa 29. heinäkuuta 1900. Uutiset saapuivat Yhdysvaltoihin, ja Czolgosz löysi Brescistä esikuvansa.
Ortodoksisen uskon tarkka esitys
Kirja II
Kirja II (luvut 15–44) käsittelee erityisesti luomakuntaa sekä ihmisluontoa ja ihmisen osaa maailmassa. Johannes esittää yhteenvedon aikansa luonnonfilosofisista, tähtitieteellisistä ja psykologisista näkemyksistä. Hän aloittaa käsittelemällä iankaikkisuutta ja sen aikakausia eli aioneita sekä luomista, enkeleitä, Perkelettä ja pahoja henkiä. Jumala loi maailman hyvyydessään, koska halusi, että hänen hyvyydellään olisi kohde. Enkelit luotiin ennen ihmisiä, mutta osa niistä lankesi.
Hanhenpaju
Hanhenpaju (Salix repens) on matala pensas tai varpu, 10–50 cm. Kasvaa kosteilla ja kausikosteilla paikoilla, myös hietikolla. Kasvaa paikoittain. Kukkii ennen lehtien puhkeamista. Varsi usein maanalainen, haarat pystyjä. Lehdet vastapuikeita, laidoiltaan taakäänteisiä, ainakin alta silkkikarvaisia. Norkot lyhyitä, mutta paksuja.
Ansatsi
Ansatsi eli huuliote on tapa, jolla ääni muodostetaan suukappaleeseen puhaltaen puhallinsoittimissa. Ansatsi on jokaiselle soittimelle tyypillinen; esimerkiksi oboen ansatsi poikkeaa huomattavasti poikkihuilun tai käyrätorven ansatsista. Sukulaissoittimissa, joiden suukappale on samantapainen, on usein myös samantyyppinen ansatsi. Äänialaltaan korkeammissa soittimissa ansatsi on usein kireämpi kuin matalammissa.
Tervon terveysasema
Terveysasema palvelee normaalisti arkisin aamusta kello 16, perjantaisin kello 15 saakka. Arki-iltaisin kello 16–18 ja viikonloppuisin kello 8–18 akuuttivastaanottoa tarjotaan Pielaveden tai Keiteleen terveysasemilla. Iltaisin ja öisin päivystyspalvelut ovat saatavilla Kuopion yliopistollisen sairaalan päivystyksestä (Puijonlaaksontie 2, Kuopio, C-ovi).
Aka Mortšiladze
Mortšiladze opiskeli historiaa Tbilisin valtionyliopistossa. Hän on kirjoittanut 20 romaania ja kaksi novellikokoelmaa ja toiminut vuosina 2005–2006 myös kirjallisuusohjelman juontajana Georgian televisiossa. Hänen teostensa pohjalta on ohjattu useita elokuvia.
Booker Huffman
thumb|200px|Booker T Booker Tio Huffman (s. 1. maaliskuuta 1965) on yhdysvaltalainen showpainija. Hänellä on tällä hetkellä sopimus World Wrestling Entertainmentin kanssa jossa hän toimii SmackDownin osa-aikaiskommentoijana. Parhaiten hänet tunnetaan kehänimillään King Booker ja Booker T.
Aarno Liuksiala
Kirjallisia teoksia
Taiteilijan satavuotisjuhlan, Metsäkustannuksen 50-vuotisjuhlan ja Metsämuseo Luston kymmenvuotisjuhlan kunniaksi julkaistiin vuonna 2003 metsämuseon amanuenssi Pekka Virtasen tekemä elämäkertateos Aarno Liuksialasta, nimeltä Kynä käy.
Brittany Pierce
Brittany Susan Pierce on kuvitteellinen televisiohahmo amerikkalaisessa sarjassa Glee, joka yhdistelee draamaa, komediaa ja musikaalia. Sarjaa esittää Yhdysvalloissa televisiokanava FOX ja Suomessa AVA. Hahmoa näyttelee Heather Morris, joka on esiintynyt sarjassa sen toisesta jaksosta lähtien. Brittanyn hahmon kehittivät Gleen luojat Ryan Murphy, Brad Falchuk ja Ian Brennan. Hän on entinen cheerleader William McKinley -koulusta ja yksi Uusien Tuulien entisistä jäsenistä.
Ensimmäinen tuotantokausi
left|thumb|upright|[[Heather Morris (kuvassa) näyttelee Brittany Piercea ohjelmassa Glee.]] Brittany esitellään cheerleaderina, joka liittyy glee-klubiin yhdessä Quinn Fabrayn (Dianna Agron) ja Santana Lopezin (Naya Rivera) kanssa. Alun perin kolmikon ideana oli auttaa cheerleading-valmentajaa tuhoamaan kuoro sisältä päin, mutta tehtävän päätyttyä, he kaikki jäävät. Brittany paljastaa, että hänellä on ollut seksisuhde Santanan kanssa. Jaksossa "Ääni käheänä" hän tapailee Kurt Hummelia (Chris Colfer) parin päivän ajan, joka sattuu olemaan koulun ainoa poika, jonka kanssa hän ei ole vielä muhinoinut. Tuotantokausi päättyy hänen, ja muiden Uusien Tuulien häviöön aluekisoissa Vocal Adrenalinelle.
Hyvinkään yhteiskoulu
Historia
Hyvinkään yhteiskoulun lukio ja Hyvinkään Sveitsin lukio yhdistyivät 1. elokuuta 2020 Hyvinkään lukioksi ja siirtyivät uusiin tiloihin uuden lukiorakennuksen, Kipinä-talon, valmistuttua keväällä 2021. Uusi lukio sijaitsee läheisessä Hangonsillan kaupunginosassa.
Korroosio (yhtye)
Korroosio on 1979 Raisiossa perustettu uuden aallon yhtye, jonka suurin hitti oli yhtyeen kitaristin Joel Hallikaisen säveltämä ja vuonna 1980 ensimmäisen kerran levytetty kappale "Hei hei hei". Kappaleen laulaa sanoittaja Jarmo Hauhtonen. Korroosio on julkaissut kaksi pitkäsoittoa: vuonna 1982 ilmestyi Kyllä tytöt ymmärtää ja vuonna 2013 tuplapainoksena Kunniakierros-albumi.
Historia
Korroosio perustettiin Raisiossa vuonna 1979. Sen alkuperäiset jäsenet ovat Jarmo Hauhtonen (laulu), Joel Hallikainen (kitara), Heikki Riihelä (basso) ja Lasse Jalonen (rummut). Hieman myöhemmin mukaan tuli myös kosketinsoittaja Jani Juusela sekä vuonna 1980 toinen kitaristi Kari Jalonen. Joel Hallikaisen lähdettyä vuonna 1981 yhtyeessä hänet korvasi raisiolaisen SIG-yhtyeen entinen jäsen Timo Kilpinen. Armeijaan lähteneen basistin tilalle tuli Juha Vuorijärvi.
Leontien Zijlaard-van Moorsel
Zijlaard-van Moorsel oli yksi Sydneyn vuoden 2000 olympialaisten menestyneimmistä urheilijoista. Hän voitti kultaa sekä maantiellä (maantieajossa ja aika-ajossa) että radalla (3 km takaa-ajo). Naisten pistekilpailussa hän oli hopealla. Vuonna 2004 Ateenassa Leontien Zijlaard-van Moorsel oli maantieajon suosikkeja, mutta kaatui viimeistä edellisellä kierroksella. Loukkaantuneenakin hän kuitenkin voitti olympiakultaa kolme päivää myöhemmin aika-ajossa 24,09 sekunnilla. Radalla hän voitti pronssia henkilökohtaisessa takaa-ajossa. Neljä kultaa, yhden hopean ja yhden pronssin voittaneena hän on menestyneimpiä alankomaalaisia olympiaurheilijoita.
Wanderers FC
Wanderers FC oli jalkapalloseura Battersean alueelta, Wandsworthin hallintoalueelta Lontoosta. Seura perustettiin 1859 ja lakkautettiin 1883. Seura voitti 1870-luvulla FA Cupin viidesti. Vuonna 1872 se voitti FA Cupin loppuottelussa Royal Engineersin lukemin 1–0. Seuraavana vuonna loppuottelussa kaatui Oxfordin yliopisto maalein 2–0. Vuonna 1876 cupin loppuottelu Wanderersin ja Old Etoniansin välillä päättyi tasalukemiin 0–0, mutta Wanderers oli uusintaottelussa vahvempi ja voitti ottelun 3–0. Seuraavana vuonna se voitti Oxfordin yliopiston jatkoajan jälkeen 2–0. Wanderers voitti Englannin cupin vielä 1878, jolloin se voitti loppuottelussa Royal Engineersin maalein 3–1.
Ruma Betty
Ensimmäinen tuotantokausi
Sarjan ensimmäiset juonikuviot keskittyvät Danielin edeltäjän, Fey Sommersin, kuoleman epäilyihin sekä salaperäiseen naispotilaaseen, joka paljastuu myöhemmin Danielin kuolleeksi luulluksi veljeksi Alexiksi (nykyään Alexis), joka on tehnyt sukupuolenkorjauksen. Alexis, yhdessä Wilhelminan kanssa, yrittää syyttää Bradfordia Fey Sommersin murhasta, mutta murhaajaksi paljastuu myöhemmin Bradfordin vaimo Claire, joka antautuu viranomaisille. Tämän jälkeen Wilhelmina yrittää manipuloida Bradfordin eroamaan Clairesta aloittamalla suhteen hänen kanssaan, jotta hän saisi osuuden Meade Publicationsista. Wilhelminan juonittelut onnistuvat ja myöhemmin pari sopii menevänsä naimisiin.
Sillä välin suurena pelimiehenä tunnettu Daniel rakastuu Sofia Reyesiin, jonka Bradford palkkasi uuden lehden julkaisemiseksi. Kosittuaan Sofiaa, Daniel saa tietää Sofian käyttäneen häntä vain hyväkseen lehtensä julkaisuun ja murtuu täysin. Hän tulee lopulta lääkeriippuvaiseksi.
Toinen tuotantokausi
Daniel tapaa kauniin Reneen, joka paljastuu Wilhelminan siskoksi. Renee on kuitenkin psyykkisesti sairas ja yrittää murhata Bettyn, luullen tämän olleen kiinnostunut Danielista. Renee joutuu mielisairaalaan ja Daniel jää jälleen yksin.
La Demoiselle
La Demoiselle oli brasilialaisen kahviplantaasinomistajan pojan Alberto Santos-Dumont’n suunnittelema lentävä laite. Se oli hänen Pariisissa vuosina 1898–1909 suunnittelemiensa ja toteuttamiensa ilmapallojen, ilmalaivojen ja lentokoneiden sarjassa 20. lentävä laite. Konetta mainostettiin aikanaan ”maailman siroimpana, nopeimpana, keveimpänä ja pienimpänä koneena” ja se oli halvan hintansa ja kevyen rakenteensa perusteella suosittu lentokone. Sitä myytiin aina vuoteen 1913 saakka paljon ulkomaille. Yksi suosion syy oli myös se, että Santos-Dumont luopui jo aikaisessa vaiheessa konstruktion omistusoikeudesta, jolloin rakentajille jäi vapaat kädet jäljentää Demoiselle-konetta.
Demoiselle Suomessa
Kone jäi tyyppinsä ainoaksi Suomessa. Sen valmistus loppui käytännössä ensimmäiseen maailmansotaan; kone oli hidas, kömpelö ja toimintasäteeltään pieni verrattuna sota-aikana kehitettyihin, joten mielenkiinto siihen sammui. Santos-Dumont ei koskaan oppinut lentämisen perusperiaatetta eli Wrightien oivaltamaa siipien kiertämistä, ja hänen koneensa lensivätkin sen vuoksi kohtalaisen matalalla ja kääntyivät vaakatasossa kovasti nykien, kun muut koneet liitelivät kuin linnut.
Kuuluisan saksalaisen Albatross-tehtaan vuonna 1914 rakentama kaksipaikkainen Taube (Kyyhky) muistuttaa jonkin verran ulkomuodoltaan Demoisellea, mutta sen lento-ominaisuudet olivat aivan omaa luokkaansa verrattuna Demoiselleen.
Anatoli Tymoštšuk
Ukrainan maajoukkueessa Tymoštšuk debytoi vuonna 2000. Hän kuului Ukrainan joukkueeseen vuoden 2006 MM-kisoissa.
Kalixjoen vesistö
Pääuoman järvet
Kalixjoen latvat laskevat useamman järven järviketjuun, joista suurimat järvet ovat Paittasjärvi, Holmajärvi, Laukkujärvi ja alimpana Kaalasjärvi. Joella on matkallaan merelle monia suvantoja tai jokijärviä. Suurimmat niistä sijaitsevat alajuoksulla Ylikainuussa, missä ylinnä on Räktjärv, sitten tulevat Morjärvträsket ja Kamlungträsket.
Tenshin shōden Katori shintō-ryū
thumb|250px| Katori shintō-ryū:n kotidōjō Japanissa Tenshin shōden Katori shintō-ryū on Japanin vanhimpia perinteisiä taistelutaitojen koulukuntia, jonka perustaminen voidaan kirjallisten lähteiden perusteella ajoittaa 1400-luvulle. Se on yksi arvostetuimmista yhä harjoiteltavista vanhoista ryū-ha-perinteistä, ja se onkin määritelty yhdeksi Japanin kulttuuriaarteista. Koulukunta on erikoistunut miekan käyttöön, mutta muita harjoiteltavia taitoja ovat myös sauvan, naginatan, lyhyen miekan ja keihään taidot sekä lähitaistelu ja shuriken.
Asetekniikat
Katori Shintō-ryū sisältää lukuisia asetaitoja. Pääpaino on kuitenkin miekkailutaidossa, ja muita taitoja harjoitellaan pääasiassa miekkailijan harjoittamiseksi niitä vastaan. Kuten useimmissa muissakin perinteisissä kouluissa, opetus tapahtuu pääasiassa muotojen kautta.
Kunkin aseen Gogyō- ja Gokui-sarjat opetetaan vain taidoissa pitkälle edistyneille harjoittajille vuosien tiiviin ja hellittämättömän harjoittelun jälkeen.
Strategiset tekniikat
Katori Shintō-ryū on saanut vaikutteita buddhalaisista Shingon Mikkyō uskomuksista kuten Marishiten jumalattaren kultista.
Tenshin shōden Katori shintō-ryūn harjoittelu Suomessa
Suomessa Turku Aikikai yhdistyksen jäsenet harjoittelevat Tenshin shōden Katori shintō-ryūta Tetsutaka Sugawaran alaisuudessa. Opettajana toimi ryhmän perustaja Petteri Silenius vuodesta 1992 vuoteen 2008 saakka. Hänellä on Sugawaran linjassa kyōshi menkyo -opetuslupa. Vuodesta 2008 opettaminen siirtyi Erkki Mäkimattilalle. Sugawaran linjan harjoittelijoita on myös Helsingissä, Lahdessa, Lappeenrannassa, Raaseporissa ja Tampereella.
Sea Launch
Toimintatapa
thumb|300px|[[Ocean Odyssey-laukaisualusta kotisatamassaan vuonna 2004.]] Raketti ja hyötykuorma kootaan yhteen Kalifornian Long Beachissä, jossa ne lastataan Ocean Odyssey-laukaisualustalle, joka on entinen öljynporauslautta. Aker muutti sen laukaisualustaksi Viipurin telakalla. Raketti viedään Kaliforniasta laukaisupaikalle, päiväntasaajalle 154 astetta läntistä pituutta, Ocean Odysseyksen hangaarissa vaakatasossa ja nostetaan pystyyn paikan päällä. Raketti laukaistaan sitten Ocean Odysseyksen päältä.
Land Launch
Ensimmäinen laukaisu tehtiin Zenit-3SLB-raketilla, jonka kyydissä oli geosynkroniselle radalle vietäväksi AMOS-3-tietoliikennesatelliitti.
Rautalammin Auto
Yhtiö nykypäivänä
Yhtiöllä on säännöllistä reittiliikennettä yhteysväleillä Rautalampi-Suonenjoki-Kuopio, Suonenjoki-Kuopio ja Suonenjoki-Pieksämäki. Yhtiö hoitaa myös koululaiskuljetuksia Rautalammilla, Suonenjoella sekä Karttulassa. Kesästä 2019 alkaen yhtiö laajensi linjaliikennekenttäänsä Keski-Suomen puolelle, sillä yhtiö alkoi ajamaan nyt myös Konnevesi-Jyväskylä-Konnevesi yhteysvälillä muutamilla vuoroilla, joiden liikennöinti päättyi kesäkuun alussa vuonna 2021 kilpailutuksen johdosta. Yhtiön kalustoon kuuluu 17 linja-autoa, ja kuorma-auto.
Iisalmen reitti
Iisalmen reitti on Vuoksen vesistön Kallaveden reittiin kuuluva vesitie, joka alkaa pääosin Kiuruveden, Vieremän ja Sonkajärven alueelta Ylä-Savosta sekä aivan latvaosiltaan myös Kainuusta Kajaanin kaupungin ja Vuolijoen alueelta. Tämän jälkeen se kulkee Iisalmen Poroveden kautta etelään Lapinlahden ja Maaningan kuntien läpi päätyen lopuksi Kallaveteen Kuopion pohjoispuolelle. Suurimmat järvet reitin varrella Poroveden lisäksi ovat pohjoisesta alkaen Nerkoonjärvi, Onkivesi, Maaninkajärvi ja Ruokovesi.
Reitin valuma-alueen kunnostamista on koordinoinut kuuden yläsavolaisen kunnan yhteinen "Iisalmen reitin valuma-alueen kunnostushanke 2001–2004". Työtä on jatkanut jatkohanke, "Iisalmen reitin kunnostushanke 2004–2007", joka on keskittynyt vesistöjen vedenlaadun parantamiseen hoitokalastuksen, erilaisten järvien kunnostussuunnitelmien tekemiseen. Haja-asutusalueiden jätevesien käsittelymenetelmistä tiedottaminen ja työnäytösten järjestäminen on ajankohtaista 2004 tulleen jätevesiasetuksen toteuttamiseksi. Ylä-Savon vesistöt kuntoon-hanke jatkaa näiden kahden aiemman hankkeen tehtäviä. Hankkeen hallinnoija on Lapinlahden kunta.
Luettelo pikkuplaneetoista: 172001–173000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 172001:stä ja päättyen 173000:een. Kokonaisen luettelon löytää katsomalla Luettelo pikkuplaneetoista.
Crimson Thunder
Kappaleet
Bonuskappaleet:
Pedogeneesi
Lähteet
Neoteny
Joroisten terveysasema
Terveysaseman laboratoriotoiminnoista vastaa Itä-Suomen laboratoriokeskuksen liikelaitoskuntayhtymä (ISLAB).
Sabre (varausjärjestelmä)
Markkinatilanne
Vuonna 2006 Sabren tärkeimmät kilpailijat olivat Amadeus- ja Galileo/Travelport-järjestelmät, joista Amadeus oli suurin. Sabren kautta tehtiin noin 357 miljoonaa varausta.
Pawneet
Preerioiden taistelijat
pienoiskuva|upright|Pawneet pitivät eräänlaista kuvagalleriaa tärkeimmistä tapahtumista. Tämä piirros kertoo espanjalaisten ja pawneiden välisestä tapaamisesta vuonna 1720. Pawnee-soturien ollessa metsästysleireillä tai matkoilla jäivät heidän kiinteät kylänsä alttiiksi vihollisten hyökkäyksille. Tasangoilla ratsastavat comanchet ja utet tekivät hyökkäyksiä pawneekyliin ja veivät mukanaan naisia ja lapsia, joita kauppasivat espanjalaisille orjiksi. Mississipin itäpuolelta vesitse liikkuvat illinoisit tunkeutuivat pawneiden maahan varsinkin 1600-luvun lopulla ja sieppasivat mukaansa paljon vankeja. Heistä suurin osa joutui orjatyövoimaksi Uuden-Ranskan siirtokunnalle. Pawnee-orjia kulkeutui myös Kanadaan. Intiaaniorjista käytettiinkin laajoilla alueilla nimeä pani tai pawnee.
Yhdysvaltain liittolaiset
1860-luvulla Yhdysvallat muodosti pawneista ratsuväkikomppanian, jota johti valkoinen kapteeni Frank J. North ja joka kävi monet taistelut pawneiden vihollisia lakotoja, cheyennejä ja arapahoja vastaan. Majuriksi ylennyt North jatkoi vielä 1870-luvulla sadan värvätyn pawneesoturin johdossa. Pawneet toimivat palkkasotureina myös suurilla rautateiden rakennustyömailla, pitääkseen loitolla siouxit liittolaisineen. Monet kulkutaudit heikensivät kuitenkin pawneiden lukumääriä, samoin käydyt sodat. Vuonna 1873 Punaisen Pilven intiaaniasemalta luvatta poistuneet lakotat surmasivat raa’asti noin sata metsästysleiriltä palaavaa pawneeta – myös naisia ja lapsia. Paikalle tullut ratsuväki kertoi kidutuksista ja silpomisista ja jätti pawneiden ruumiit maahan susien syötäviksi. Surmatut intiaanit haudattiin myöhemmin taistelupaikalle. Kongressi maksoi pawneille korvauksena 9 000 dollaria. Lakotat saivat metsästää tapauksen jälkeen, mutta pawneilta tämä evättiin, ja he saivat Yhdysvalloilta määräyksen jäädä kyläänsä viljelemään peltojaan.
Uskonto ja seremoniat
Peyotismi, nykyään Native American Church eli Amerikan alkuperäiskansojen kirkko, on myös pawneiden myötävaikutuksella levinnyt laajalle alueelle Pohjois-Amerikan intiaanikansojen keskuuteen.
Lämpöhalvaus
Oireet
Terve ihminen hikoilee ollessaan kuumissaan, mutta lämpöhalvauksen saanut ei. Iho on kuuma ja kuiva, hengitys pinnallista ja nopeaa. Valtimosyke on heikko. Lisäksi lämpöhalvaukseen voi liittyä sekavuutta ja tajunnanmenetys.
Kääpiörasbora
Kääpiörasbora (Boraras maculatus vanh. Rasbora maculata) on pieni särkikala. Muita pienenpieniä akvaariokalalajeja ovat sinineontetra, hehkutetra, kääpiömonninen, marmorimonninen, sekä kääpiörasboran lähisukulaiset: hehkurasbora, minirasbora, sekä juovaminirasbora.
MM-rallikausi 2004
Monte Carlon ralli
Monte Carlossa avattiin perinteisesti Rallin MM sarja. itse kisa ajettiin toki Ranskan Meri Alpeilla. Citroenin Sebastien Loeb oli hyvässä vauhdissa, kuten osattiin odottaakin. Loeb johti kisaa ensimmäisen päivän jälkeen. Seuraavista sijoista taistelivat Grönholm, Märtin, Sainz ja Duval. Toisena päivänä ajettiin vaikeissa oloissa. Yhdeksännellä ek:lla Sainz oli väliaikojen mukaan nousemassa toiseksi, mutta Citroen lipesi lumisohjosta kallioon ja etupyörä taittui alle ja edessä oli keskeytys. Samalla ek:lla myös Subarulle siirtynyt Mikko Hirvonen ajoi ulos. Myös Grönholm lipesi lievästi ulos, mutta pystyi jatkamaan. Viimeisenä päivänä Loeb ajoi varmasti maaliin ja voittoon. Fordin Markko Märtin ja François Duval taistelivat toisesta sijasta. Märtin vei kakkossijan ja Duval oli kolmas. Seuraavat sijat miehittivät Peugeotit, Grönholm oli neljäs ja Freddy Loix viides. Mitsubishille siirtynyt Gilles Panizzi oli kuudes ja pettynyt Petter Solberg oli vaikeuksien kautta kahdeksas. Viimeinen piste meni Oliver Burrille, joka oli paras yksityiskuljettaja.
Katalonian ralli
Ennen Katalonian rallia Carlos Sainz ilmoitti lopettavansa uransa kauteen 2004. Syyksi Sainz sanoi liian pitkän ja aikaa vievän sarjan. Sainz halusi enemmän aikaa perheelleen ja viimeisen niitin löi kauden 2005 MM sarja, jossa oli yhä 16 kilpailua. Sainzin lopettamispäätös näkyi yleisöryntäyksenä, kun espanjalaiset halusivat hyvästellä rallisankarinsa. Rallin voitti Märtin. Grönholm onnistui pitämään hurjaan vireeseen päässeen Sainzin takanaan. Sainz otti uransa viimeisessä Katalonian rallissa kolmannen sijan. Loeb keskeytti öljypohjan rikkoontumiseen. Huomion ansaitsee yksityiskuljettaja Stéphane Sarrazin, joka oli paras Subaru neljännellä sijallaan ja ajoi jopa yhdet pohjat. Sarrazinin jotkut muistavat ehkä myös tämän lyhyestä urasta Formula ykkösissä. Solberg oli viides, Daniel Sola kuudes, Gianluigi Galli seitsemäs, ja ilman tallipaikkaa kaudelle 2005 jäänyt Hirvonen kahdeksas. MM hopea oli vilä auki, Solberg, Märtin ja Sainz ratkaisisivat hopean Australiassa, kauden päätöskisassa.
Ilmo Nurmela
Nurmelan kaudella Keskosta kehittyi keskusliike, joka tuki voimakkaasti osakasasiakaskuntaansa, kauppiaiden yhteistoimintaa sekä K-kauppiasryhmän muodostamista ja kehittämistä osakasasiakkaiden yhteiseksi markkinointiorganisaatioksi.